Argenteum Astrum

Argenteum Astrum alebo Argentum Astrum (A∴A∴), , , je magický rád založený Aleisterom Crowleym a Georgom Cecilom Jonesom v roku 1907. Ďalšie možné názvy rádu sú: , , , alebo Kether.

Argenteum Astrum je telemické magické bratstvo, ktoré deklaruje svoj cieľ ako osvietenie a poznanie. Rád vznikol po odchode Crowleyho zo Zlatého úsvitu a je ním silne ovplyvnený. Svätou knihou Rádu je Crowleyho Liber AL vel Legis (Kniha Zákona), mottom Rádu je veta: „Metóda vedy, cieľ náboženstva“. Rád je blízkym spojencom O.T.O.

Niekoľko vetiev rádu, ktorých pôvod sa dá vystopovať až k zakladateľom, prežilo do dnešných dní. Jednou z takých je vetva založená herečkou Jane Wolfe (Soror Estai). Iná vetva vedie cez žiakov Marcela Ramosa Motty, žiaka Karla Germera, ktorého viedol Crowley a neskôr poveril správou O.T.O. Bohužiaľ, kvôli tajnému organizačnému charakteru skupín sa nedá presnejšie určiť skutočný nástupca pôvodného spoločenstva.

Členstvo 
Argenteum Astrum je jedinečné v tom, že člen Rádu formálne pozná len toho, kto je nad ním a kto pod ním v inštrukčnej línii iniciačného systému. Nejestvujú skupinové rituály, pretože zámerom je utajiť vyšších členov Rádu počas zasväcovacích rituálov, a očakáva sa, že členovia budú pracovať samostatne a svoje problémy budú konzultovať s nadriadenými, ktorí majú nad nimi patronát. Týmto systémom chceli zakladatelia zabrániť politickým problémom v Ráde, ktoré viedli nakoniec k pádu predchádzajúcej organizácie – Hermetického rádu Zlatého úsvitu. Argenteum Astrum je duchovná organizácia, ktorá sa zameriava na rozvoj individualít, s dôrazom na zachovanie iniciačnej väzby medzi učiteľom a žiakom, a s ohľadom na dosiahnuté výsledky študenta. Všetci členovia Rádu musia absolvovať niekoľko hlavných úloh, vrátane:

 objavenie Pravej vôle a jej prežitie;
 prijatie Knihy Zákona ako sprievodcu životom;
 spoznanie, že „slovo Zákona je Θελημα“ a že „láska je zákon, láska pod vôľou“;
 ocenenie autority funkcií Beštie 666 a Šarlátovej ženy;
 prijatie Ra-Hoor-Khuit za Pána Aeonu a spolupodielanie sa na nastolení jeho vlády na Zemi;
 dosiahnutie mystického stavu, ktorý sa nazýva „Poznanie a rozhovor so Svätým anjelom strážcom“.
 zažitie Abyssu.

Iniciačná štruktúra 
Zasväcovacia štruktúra Rádu pozostáva z dvanástich stupňov, rozdelených do samostatných úrovní a troch zasväcovacích rádov. Sú to: The Order of the Golden Dawn (G∴ D∴), The Order of the Rose-Cross (R∴ C∴) a The Order of the Silver Star (S∴ S∴). Dva z nich pochádzajú s malými obmenami zo Zlatého úsvitu. Názov celého Rádu odkazuje na názov tretieho, najvyššieho vnútorného rádu bratstva. Členovia tretieho rádu môžu tvoriť vlastné variácie prvého a druhého vnútorného rádu, ako odrazu ich osobného Poznania.

Mimo rádov 
 Student: Jeho prácou je obsiahnuť všeobecné intelektuálne informácie o všetkých potrebných systémoch, podľa daného zoznamu literatúry. Na konci pevne stanoveného obdobia sa podrobí skúške, v ktorej preukáže svoje nadobudnuté znalosti. Potom prejde cez malý rituál, zahŕňajúci ma Liber LXI – Historickú lekciu, a postúpi do nasledujúceho stupňa.
 Probationer (0°=0▫): Tento stupeň existuje predovšetkým na to, aby kandidát sám pre seba zistil, či je schopný absolvovať rádový zasväcovací systém. Jeho prvoradou úlohou je začať tréning takým spôsobom, aký mu vyhovuje, a rok si viesť o celom priebehu záznam. V ňom má úlohu dosiahnuť „vedecké poznanie prírody a síl svojho vlastného bytia“. Podľa Crowleyho Probationer musí dokázať rozumnú úroveň zručnosti v základných bodoch rádovej praxe (vyloženej v Liber E a Liber O). Je to najmä kvôli tomu, aby zistil, že ak postúpi na stupeň Neophyte, bude mať dostatok skúseností viesť svoju skupinu členov na úrovni Probationer. Zasvätenie do nasledujúceho stupňa Neophyte sa udeľuje najmenej po roku cez nepublikovaný rituál s názvom Liber ThROA.

Rád Zlatého úsvitu (G∴ D∴) 
 Neophyte (1°=10▫): (zo , príp. novic.) Je to prvý stupeň, kde člen prijíma skutočné zasvätenie a je v prostredí, kde môže rásť. Jeho úlohou je „ovládnuť prirodzenosť a sily svojho života“. To sa dosahuje osvojením a používaním techniky Povstania planét (), tj. dokonalé osvojenie astrálu. Zasvätenie do nasledujúceho stupňa Zelator sa udeľuje minimálne po ôsmich mesiacoch cez rituál s názvom Liber CXX. Zodpovedá sefire Malkut.
 Zelator (2°=9▫): (zo  alebo .) Jeho hlavnou úlohou je úplné osvojenie ásan a pránájámy, a začína so štúdiom filozofie Ružového kríža. Stupeň súvisí s ásanami a pánájámou, zvyšujúcimi energetickú kapacitu, ktoré sú hlavnou náplňou stupňa. Sľub stupňa vraví, že Zelator „ovládne základ svojho života“. Zodpovedá sefire Jesod.
 Practicus (3°=8▫): (zo ) V tomto stupni sa očakáva ukončenie intelektuálneho tréningu a čiastočne štúdium kabaly. Názov odkazuje na „praktické“ využitie nadobudnutých schopností. Učeník tohto stupňa sa snaží „získať schopnosť zvládať rovnováhu vo svojom živote“, čo v praxi znamená vedieť ovládať svoju mysel a dokázať sa zamerať len na jednu vec v mysli a činoch. Postup do nasledujúceho stupňa je čisto administratívnym procesom, rovnako ako v predchádzajúcom postupe. Udeľuje sa bez časového obmedzenia. Zodpovedá sefire Hod.
 Philosophus (4°=7▫): V tomto stupni musí učeník uzavrieť svoj etický tréning. Je preskúšaný v oddanosti k Rádu. Konkrétne, tento stupeň zdôrazňuje vykonávanie adorácií rôznych božstiev, uvedených napr. v Liber Astarte. V prísahe tohto stupňa ašpirant sľubuje „ovládnuť tendencie príťažlivosti a odpudzovania vo svojom živote.“. Táto schopnosť napomôže integrovať pozitívne a negatívne postoje a obmedzenia pochádzajúce zo morálneho zápasu s nimi. Zámerom je zlomiť vlastný daný obraz o sebe a dosiahnuť dokonalý a vyrovnaný pohľad na seba. Postup do nasledujúceho stupňa je podmienený zvládnutím tohto procesu a je časovo neobmedzený, bez predpísaného rituálu. Zodpovedá sefire Necach.

Dominus Liminis 
 Dominus Liminis: Tento stupeň je „most“, ktorý spojuje Vonkajší rád G∴ D∴, so stredom v Jesod, s rádom R∴ C∴, ktorý ma stred v Tiferet. Práca v tomto ráde rozvíja a doplňuje práce v predchádzajúcich stupňoch a spája ich v celistvý systém. Sebaovládanie Neofyta, energia Zélatora, jednobodové zameranie Praktika a indiferentnosť Filozofa sa tu spájajú a práca posilňuje a zjemňuje schopnosti ašpiranta. Sľub v prísahe tohto stupňa presne vyjadruje vôľu „ovládnuť túžby vo svojom živote“. Názov v preklade znamená Pán prahu a je ekvivalentom stupňa Portal Mathersovho Zlatého úsvitu, vyjadruje prechod učeníkovho zasvätenia z Nižších tajomstiev Vonkajšieho rádu do Vyšších tajomstiev Vnútorného radu.

Rád Ružového kríža (R∴ C∴) 
 Adeptus Minor (5°=6▫): Tento stupeň obsahuje najdôležitejšie inštrukcie zasväcovacieho systému A∴ A∴ Pre neho je charakteristická technika Dosiahnutia poznania a rozhovoru so Svätým anjelom Strážcom, v ktorej sa „manifestuje krása Rádu svetu spôsobom, keď jeho ušľachtilosť káže a jeho génius velí.“ Zodpovedá sefire Tiferet.
 Adeptus Maior (6°=5▫): Účel tohto stupňa je v podpore nasledujúceho stupňa. Získa sebaistotu, správny spôsob narábania so Silou a autoritu viesť nižšie stupne. Zodpovedá sefire Malkut. Zodpovedá sefire Gevura.
 Adeptus Exemptus (7°=4▫): Ašpirant v tomto stupni musí pripraviť a zverejniť tézy svojho systému chápania Univerza a víziu jeho zdravého a šťastného rozvoja. Týmto sa stane vodcom filozofickej školy. Dosiahne všetko, okrem najvyšších stavov meditácie. Mal by byť pripravený uvedomiť si, že jeho jediné možné smerovanie je obetavá pomoc blízkym bytostiam. Zodpovedá sefire Chesed.

Dieťa Abyssu 
 Babe of the Abyss: Tento stupeň nie je v skutočnosti stupňom, ale skôr prechod medzi dvomi Rádmi. Je to anihilácia všetkých pút, ktoré vytvárajú Ja a Kozmos. Je to rozklad všetkých zložených vecí na svoje častice, ktoré sa až potom prejavia, pretože veci poznávame podľa ich vzájomných vzťahov a reakcií.

Rád Striebornej hviezdy (S∴ S∴) 
 Magister Templi (8°=3▫): Úlohou tohto stupňa je „dosiahnuť dokonalé porozumenie Univerza.“ Základným výsledkom je úplná anihilácia osobnosti, ktorá obmedzuje a utláča Pravé Ja. Je prvotriednym majstrom mysticizmu a jeho pohľad na Univerzum je bez vnútorných konfliktov a vonkajších nejasností. Jeho Svet chápe jestvujúci vesmír v zhode jeho vedomím. Zodpovedá sefire Bina.
 Magus (9°=2▫): V tomto stupni hľadá ašpirant Poznanie, ktoré deklaruje jeho zákon. Je majstrom mágie v tom najvyššom zmysle. Jeho vôľa je oslobodená od vnútorných konfliktov a vonkajších protikladov. Jeho prácou je vytvorenie nového Univerza v súlade s jeho Vôľou. Zodpovedá sefire Chochma.
 Ipsissimus (10°=1▫): Tento stupeň je najvyšší. Adept je oslobodený od obmedzení a potrieb. Žije v dokonalej rovnováhe s prejaveným vesmírom. Zodpovedá sefire Keter.

Známi členovia 
 Frank Bennett
 Helena Blavatská
 William Breeze
 J. F. C. Fuller
 Karl Germer
 Leah Hirsig
 Charles Stansfeld Jones
 Grady McMurtry
 Marcelo Ramos Motta
 Victor Neuburg
 Israel Regardie
 Phyllis Seckler
 Austin Osman Spare
 Jane Wolfe

Pozri aj 
 Hermetický rád Zlatého úsvitu
 Ordo Templi Orientis
 Theléma

Poznámky

Zdroj

Referencie

Externé odkazy 
 
 
 
 
 The Order A∴ A∴ – Teaching the Next Step!, dost. 2009-04-26

Odkazy na línie 
 Línia cez OTO: Outercol.org.
 Línia Crowleyho cez Grady McMurtryho: Clerk Houses of Grady Louis McMurtry's A∴ A∴.
 Línia Crowleyho cez Jane Wolfe (prvá vetva): Vetva Jane Wolfe .
 Línia Crowleyho cez Jane Wolfe (druhá vetva): The Order A∴ A∴.
 Línia Crowleyho cez Phyllisa Secklera a Fratra Siria. Švédska vetva A∴ A∴: Astra et Clerum.
 Línia Mottu cez Fratra Adjuva: ASTRVM ARGENTVM.
 Línia Mottu cez Davida Berssona: Castletower.org.
 Línia Mottu cez Raya Ealesa: AATHELEMA.
 Vetva aktívna vo Veľkej Británii: Ordo A∴ A∴ in Anglia.

Okultizmus
Theléma
Magické spoločnosti